मेडिकल कॉलेज अस्पताल के फायर सिस्टम को जांचेगी बाहर की एजेंसी
रायपुर | नेहरू मेडिकल कॉलेज समेत अन्य अस्पतालों को अब फायर सिस्टम के लिए थर्ड पार्टी से आडिट कराना होगा। भुवनेश्वर के एक अस्पताल में हुई आगजनी की घटना के बाद केंद्रीय स्वास्थ्य मंत्रालय ने नई गाइड लाइन जारी की है। गाइड लाइन के अनुसार मेडिकल कॉलेज समेत जिला अस्पताल में फायर फाइटिंग सिस्टम को दुरुस्त करना होगा। भुवनेश्वर में पिछले साल एक अस्पताल में हुई आगजनी में कई लोग मारे गए थे। उसके बाद केंद्रीय स्वास्थ्य मंत्रालय फायर फाइटिंग सिस्टम पर सख्त हो गया है। अब रायपुर समेत बिलासपुर, रायगढ़, अंबिकापुर, राजनांदगांव व जगदलपुर मेडिकल कॉलेज से जुड़े अस्पतालों को फायर सिस्टम की ऑडिट करानी होगी। अब अस्पतालों को ऑडिट प्रोफेशनल एजेंसी जैसे स्कूल ऑफ प्लानिंग एंड आर्किटेक्ट, सेंट्रल बिल्डिंग रिसर्च इंस्टीट्यूट (सीबीआरआई) रुड़की, आईआईटी या राज्य में मान्य संस्थान से कराकर सरकार को रिपोर्ट देनी होगी।
hin_Deva hin_Deva